TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Süneedrium karmistab abieluseadust
Hamasi ja Iraani suhted taas korras
Netanyahu: Oleme Samaarias, et jääda
Süneedrium, Iisraeli taasrajatud rabinistlik suurkohus otsustas,
et Jeesust Messiaks pidavad juudid pole enam juudid selles tähenduses,
et neid saaks Iisraelis laulatada.
See tähendab praktikas seda,
et abiellumiseks peavad nad välisriiki sõitma.
Kui nad tahavad abieluluba Iisraelis, peavad nad Suurkohtu väitel
salgama usu Naatsareti Jeesusesse Jumala Pojana.
Kõiki abieluasju kontrollivad Iisraelis religioossed ametkonnad,
olgu tegemist juutide, moslemite, kristlaste või druusidega.
Seadus pärineb Türgi osmanite valitsusajast.
Paljude ultraortodoksi rabide meelest
on messiaanlikud juudid jumalapilkajad
ega pole väärt elama koos juudi kogukonnaga.
Samad rabid on siiski valmis laulatama isegi ateiste.
USA ÜRO saadik Nikki Haley
kutsub rahvusvahelist üldsust Iraani hukka mõistma avalduse tõttu
taastada suhted Gazat valitseva Moslemivennaskonna haru Hamasiga.
Haley sõnul on hämmastav, kui avalikult Iraan lubab
terrorirühmituseks klassifitseeritud Hamasi nii relvastada kui rahastada.
Lahkheli kahe usuliselt vastasleeri kuuluvate Iraani ja Hamasi vahel
tekkis kolme aasta eest, kui Hamas teatas,
et ei võitle Süüria praeguse valitsuse võimulejäämise eest.
"Iraan peab nüüd pooli valima.
Kui riik tahab kuuluda rahvusvahelisse kogukonda,
peab ta järgima ka ühiselt kokkulepitud seadusi ja eesmärke.
Kui Iraan tahab aga juhtida rahvusvahelisi džihaadirühmitusi,
jätkab ta alustatud teed. Mõlemat olla ei saa," ütles Haley.
Iisraeli peaminister Netanyahu kõneles augusti lõpus
Juuda ja Samaaria asutamise 50. aastapäeval Läänekaldal.
"Oleme siin, et siia alatiseks jääda!
Iisraelimaal ei tühjendata enam asundusi!
Maa vahetamine rahu vastu ei töötanud.
Mida saime selle eest, et Gaza ära andsime?
Rakette ja mürske. See ei kordu enam."
Kõne oli teatud mõttes ka vastus palestiinlaste esimehele Abbasile
kes oli teatanud Jordaania kuningale Abdullah II-le,
et kahe riigi lahendus tuleb ellu viia
ja Jeruusalemmast saab kunagi Palestiina riigi pealinn.
Samuti tõdes ta, et kogu Läänekaldast 1967. a eelsete piiridega
saab "Juden rein" ehk juutidevaba,
ja ta ei aktsepteeri Iisraeli kunagi juudiriigina.
Balkanimaa Makedoonia peaminister Zoran Zaev külastas Iisraeli
ja kohtus Jeruusalemmas kolleeg Netanyahuga.
"Makedoonia seisab Iisraeli kõrval
selle võitluses igasuguse ekstremismi vastu," ütles Zaev.
"Oleme rõõmsad, et saame olla siin Iisraelis
ja ootame maadevahelist koostööd mitmel eri tasandil.
Üks tähtsaim neist on koostöö julgeoleku ja maailma rahu vallas.
Radikalismi ja äärmusliikumiste oht puudutab ka Makedooniat
ning laiemalt kogu Balkani poolsaare lääneosa," ütles Zaev.
"Taotleme ka NATO liikmestaatust, ja kui kaitseühendusse kuulume,
toetame Iisraeli ka selle kaudu," lubas Zaev lõpetuseks.
Palestiina omavalitsuse egiidi all tegutsev rühmitus Fatah
nõuab Euroopa Liidult ühise konverentsi tühistamist
ja majandussuhete katkestamist Iisraeliga.
Samal ajal kui PO esimees Abbas
on karmistanud avaldusi kõneluste alustamisest Iisraeliga,
on ta visandanud ka jooned, mille raames seda tuleb teha.
Iisrael peab loobuma asundustest
ja järgima nendegi puhul rahvusvaheliselt aktsepteeritud piire,
ütles Abbas.
Sama käib ka kahe riigi lahenduse kohta.
Netanyahu peab vastama küsimusele, kas ta tahab kahe riigi realiseerumist
või jätkab Iisrael praegust ühe riigi mudelit,
mis viib apartheidi ehk rassilise rõhumise režiimini.
Selles vajatakse eelkõige EL abi,
mainis samas Fatah' Euroopa haru esimees Jamal Nazzar.
"Iisrael keeldub järjekindlalt
rahvusvaheliste ühenduste mängureegleid järgimast.
Seetõttu palume EL-ilt karmimaid meetmeid Iisraeli vastu.
Iisraeli tegevus ajab vaid kogu moslemimaailma tunded keema
ja viib vastutegevuseni juudiriigi suhtes."
Nii räägivad palestiinlased rahukõnelustest enne nende algamist.
Tärkavat maailmamajanduse elunemist näeb ka Iisraelis.
Riigi eksport on I poolaastaga kasvanud üle 6 %,
võrreldes mulluse vastava määraga, olles hetkel veidi üle 50 mlrd USD.
Enim on eksport kasvanud high-techi ehk kõrgtehnoloogia vallas
ja valuutakasumit toova turismi jõulise kasvu tõttu.
Suurimad ekspordiartiklid on arvuti- ja julgeolekutehnika vallast,
ravimid, kemikaalid, elektroonika ja nafta töötlemisega seotud tooted.
Riigi majandusminister Eli Cohen oli õigustatult rahul, kui mainis,
et esimest korda oodatakse ekspordis 100 mlrd USD ületamist.
"Me ei rahuldu siiski sellegagi,
vaid sihime veel suuremaid arve järgmistel aastatel," ütles Cohen.
Iisrael on mures Venemaa pidevalt kasvava mõju pärast.
Toetamaks Süüria võitlust ISISe ja valitsusvastaste vägede vastu
on Venemaa teinud Süürias juba üle 9000 rünnaku.
Nii on tekkinud vaakum, kuhu Iraani valitsuse Revolutsioonikaart
on toonud oma võitlejaid ja relvastust.
Samas on Iraan saanud kingituseks võimaluse levitada oma šiiitlikku usku
Süüriasse, mis on peamiselt sunniitlik,
kuid mida valitseb alaviitide haru.
Seda peetakse Iisraelis eriti häirivaks fenomeniks,
sest kui Iraan võib Süürias vabalt liikuda,
võivad nad ja ongi toimetanud kaasaegset relvastust Liibanoni
terrorirühmtusele Hezbollah.
Iisraeli peaminister Netanyahu käiski seepärast Sotšis, Venemaal,
Musta mere rannikul, umbes nädala eest
arutamas Vene presidendi Putiniga Iisraeli julgeolekut puudutavaid asju.
Ebaametlikult tundub siiski,
et Venemaa pigem tihendab relvalaste Süüriasse ja Iraani,
kui hoolitseb Iisraeli julgeoleku eest.
Iisraeli armee peab viimase 20 aasta suurimad sõjalised õppused
seoses riigi põhjapiiril pidevalt kasvava ebakindlusega.
Venemaa, Süüria ja Iraani tegevus
tipprelvastuse edastamise osas Hezbollah'le
sunnib Iisraeli kõrgendama sõjalist valmidust piiril Liibanoni ja Süüriaga.
Õppusel osaleb üle 20 000 sõduri kõigist väeosadest
ja sellega tahetakse selgeks teha,
et Iisrael on valvel ja valmis tõrjuma mis tahes riiki ähvardavat sõjalist ohtu
See on tänaseks kõik.
Paluge rahu Jeruusalemmale ja jääge TV7 kanalile!
Tõlge: Monika Jaaguri
Hea vaataja! Kui oled kogenud, et saade on sind kõnetanud
ja soovid, et see jätkuks,
võid helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!